"ยัม" ประเทศไทย จ่อขายร้าน KFC เกลี้ยง 244 สาขา - FINNOMENA
บริษัท ยัม เรสเทอรองตส์ อินเตอร์เนชั่นแนล (ประเทศไทย) จำกัด มีแผนปรับโมเดลธุรกิจรอบใหม่มาเป็นรูปแบบแฟรนไชส์ 100% ภายในปีนี้ เพื่อสอดคล้องกับทิศทางของบริษัทแม่ในต่างประเทศ
1 ก.พ. 2560

บริษัท ยัม เรสเทอรองตส์ อินเตอร์เนชั่นแนล (ประเทศไทย) จำกัด มีแผนขาย KFC ทั้ง 244 สาขา ปรับโมเดลธุรกิจรอบใหม่มาเป็นรูปแบบแฟรนไชส์ 100% ภายในปีนี้ เพื่อสอดคล้องกับทิศทางของบริษัทแม่ในต่างประเทศ
ในปัจจุบันที่บริษัทลงทุนขยายสาขาเองร่วมกับแฟรนไชซีอีก 2 ราย ได้แก่ บริษัท เซ็นทรัล เรสตอรองส์ กรุ๊ป จำกัด (CRG) และ บริษัท เรสเทอรองตส์ ดีเวลลอปเม้นต์ จำกัด (RD)
ทั้งนี้จะขายทั้ง 244 สาขา ที่เป็นของยัมทั้งหมดให้กับผู้ที่สนใจ โดยเปิดโอกาสให้ทั้งผู้ลงทุนไทยและต่างประเทศ
ซึ่งต่อจากนี้สำนักงานยัมในไทยจะปรับบทบาทมาเป็นผู้ซัพพอร์ตแฟรนไชส์เต็มตัว เพื่อสามารถขยายสาขาได้เร็วยิ่งขึ้น ตั้งเป้าเปิดครบ 800 สาขาในปี 2563 จากปัจจุบันมีสาขาในไทยรวมทั้งสิ้น 586 สาขา
สำหรับทิศทางการดำเนินธุรกิจปีนี้ มีแผนเปิดสาขาใหม่ 52 สาขา พร้อมเตรียมใช้งบการตลาดกว่า 700 ล้านบาทเพื่อสร้างแบรนด์ต่อไป
ที่มา : http://www.prachachat.net/news_detail.php?newsid=1485883392
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: